open-index/open-wikipedia-markdown huggingface dataset:
31 december

**31 december** is de latstn dag van 't joar in de gregorioansche kalender.
## Gebeurtenissn
* De latstn dag van 't joar - Oudejoarsoavend

## Geboorn
* 1893 - Willem Van Hecke, West-Vlamsche kunstschilder
* 1945 - Mia Doornaert, West-Vlamsche journaliste
## Gestorvn
* 1907 - Jules de Trooz, Belgische polletieker
* 2022 - Paus Benedictus XVI (95), Duutsche paus
6 september

**6 september** is den 249stn dag van 't joar (250stn dag in e schrikkeljoar) in de gregorioansche kalender. 't Volgn nog 116 doagn toet 't ende van 't joar.
## Geboorn
* 1942 - Luc Glorieux
* 1966 - Joachim Coens
## Gestorvn
* 1032 - Rudolf III van Bourgondië
Stéphanie Meire

**Stéphanie Meire** (Brugge, 11 meie 1971) es een vôormoalige Miss België. Z'es Miss gekoomn in 1993, en doarnoa es ze in de media gegoan. Z'eit ôok in verschillende boekskes gestoan, gelyk de P-Magazine. De latstn tyd presenteert ze vôorol belspellekes.

## Carrière
*1993: Miss België
*Wat nu weer?
*1999 - 2001: rolle va *Femke Maeterlinck* in Familie
*2002 - 2003: rolle va *Eefje Govaert*, de dubbelgangster va Femke Maeterlinck in Famillie
11 meie

**11 meie** is den 131stn dag van 't joar (132stn dag in e schrikkeljoar) in de gregorioansche kalender. 't Volgn nog 234 doagn toet 't ende van 't joar.
## Geboorn
* 1904 - Salvador Dalí, Spoansche surrealistische schilder 
* 1971 - Stéphanie Meire, Miss België
* 1988 - Ruud Vormer, Hollansche foetballist
* 1989 - Jelle Wallays, West-Vlamsche coureur
* 1992 - Thibaut Courtois, Vlamsche foetbalkeeper
## Gestorvn
* 1981 - Bob Marley (36), Jamaicoansche reggae-muzikant
* 2015 - Jef Geeraerts (85), Vlamsche schryver
Sylvère Maes

**Sylvère Maes** (Zevekote, 27 ogustus 1909 - Ostende, 5 december 1966) wos een West-Vlamsche coureur. 

't Êeste joar dat 'n prof wos, wount 'n ol Parys-Roubaix, in de sprint tegen Félicien Vervaecke (1933).
Doarachter concentreerde Maes nem surtout op de Tour de France. In 1934 wos Maes den ênigstn Belg die een etappe won. 
In 1936 wount 'n 4 etappes en oek de eindzege in de Tour. Oek in 1937 adde Maes kunn winn, moa de Belgsche ploeg gaf collectief op (mè Maes in 't geel), omdat de koersdirecsje de Fransche favorittn vôorntrok: Lapébie angde in de cols achter d'auto's en da muchte ollemoale.

In 1939 woun Maes ze twèddn Tour. Da joar wos 'n oek 'n bestn klemmer. 
Achter 'n Twiddn Weireldôorloge (in 1947) dei Maes op ze 37ste nog mei an de Rounde van Italie: en oalde e schône 5de plekke. 't Joar doarop stoppnde mè koersn. 

Achter z'n actieve carrière wos Maes ploegleider van de Belgen in de Tour de France van 1949 toet 1957. 

## Trivia
* De bynoame van Sylvère Maes wos *Lepe Peer*, omdat 'n zo lêep wos in de koers. 't Zoe kunn dat da komt va *père futé*, die *lêepn poatre* wult zeggn.
* Maes dei oek e café oopn in Gistel dat 'n *Au Tourmalet* noemde.
* Sylvère Maes is gè familie va Romain Maes (1913-1983), oek e coureur. Ze rêedn wel e poar joar tope op de piste.
27 ogustus

**27 ogustus** is den 239stn dag van 't joar (240stn dag in e schrikkeljoar) in de Gregorioansche kalender. Nog 126 doagn toet 't ende van 't joar.

## Geboorn
* 1545 - Alexander Farnese
* 1909 - Sylvère Maes
* 1919 - André Declerck
* 1932 - François Glorieux

## Gestorvn
* 1576 - Titiaan
* 1899 - Emanuel Hiel
* 1990 - Stevie Ray Vaughan, Amerikoanschn blueszanger en gitarist
* 2010 - Anton Geesink, Hollandsche judoka

## Fêestdag
* Nationale fêestdag van Moldoavië: oenofhankelikheid van de Sovjet-Unie (1991)
1909

1906 - 1907 - 1908 - **1909** - 1910 - 1911 - 1912
't Joar **1909** is 't 9e joar in de 20e eeuwe volgenst de christelikke joartellienge.
## Gebeurtenissn
;december
*23 - Albert I bestygt de trôone
## Geboorn
;ogustus
*27 - Sylvère Maes
## Gestorvn
;september
* 2 - Louis de la Censerie
;december
*16 - Omer Karel De Laey
*17 - Leopold II van België
Belcanto Classic

|[thumb|250px|Guido Belcanto (R) en [Karel Declercq in koerstenue an 't klappn vôor 'n start (2004)]]
|-
|[thumb|250px| Bekend voo'k op de Classic: [Nesten (L) en Patrick Lefevere (2006)]]
|-
|thumb|250px| An de start in 1995: 9 koereurs
|-
|thumb|250px|De EHBO is op post (2006)
|-
|thumb|250px|Mêer of 400 man an de start (2006)
|}

De **Belcanto Classic** is e koers in Westouter die ol bestoat sedert 1995. En is enoemd na Guido Belcanto die, tusschen pot e pinte, tope mi Frank Verdru, ’t initiatief nam om e nieuwn koers t'organiseern.

An de koers meugt olleman meidoen. In ’t begun (1995) woarn d’r moa 9 koereurs - nu stoat er 499 man an de mete, en dat is ouk 't maximom da toe eloatn is. 

De koers is verreedn op de latstn moandag van ogustus. De latste kêern woarn ‘t zeven lokoale tourtjes van 8,2&nbsp;km. Over berg (Sulferberg) en dal, want 't is in ’t Euvelland. 

Ider joar probeert de organisoasje ouk bekende noamn t’inviteern. In 't verleedn woarn ol present: Renaat Landuyt, Karl Vannieuwkerke, Patrick Lefevere, Nico Mattan, Peter Farazijn, Frank Vandenbroucke, Kristien Hemmerechts,...

De Belcanto Classic is gèn koers lik een ander. Want wie dat er wint, is eigentlik va gèn importainsje, en d'organisoaje gèft toen ouk 'n uutslag ni mè vry. *Een koers om te beminnen, niet om te winnen*, is nunder leuze. 
D’r zyn ten ander ouk pryzn voe de mêest sexy koereur, ’n mêest courageusn, ’n dien mè de schonste klêers, de grotstn zwêter,... 

## Lyste van de winnoars
1995: Guido Belcanto
1996: Klaas Ryckeboer
1997: Steve Barbry
1998: Piet Herreman
1999: Piet Herreman
2000: Piet Herreman
2001: Christophe Sohier
2002: Giovanni Vandamme
2006: Wouter Neuville (1eure 37' 12'')
2009: Frank Vandenbroucke

## Externe koppelienge
*Officieeln website
Akademie voor Nuuze Vlaemsche Taele

**Akademie voor Nuuze Vlaemsche Taele** (Fransch: *Institut de la langue régionale flamande*) is een akademie in Fransch-Vlaenderen, operecht in april 2004. Ze houdt voor West-Vlams in het Nôordn va Vrankryk. 

Ze is een associaesje volgens de Fransche wet van 1sten van Juuly 1901. Heur olgemêne doelstelliengn zyn het bewoarn, deuregeevn en promoosje van de Vlamsche taele in het socioael, kuulteureel en ekonomik leeven. Ze probeert ook van middeln te krygen vo 't West-Vlams te ounderwyzn, lik streeketaele in de schoolen.

## Taele en Muuzyk Feestdagen
De Akademie organiseert oek de *Taele en Muuzyk Feestdagen* ieder joar in oktober; in 2011 ol vo de zeevnste kêe. D'eerste woarn op 'n Kasselberg, de twidde in Wormhout, de derde in Eëkelsbeeke (Esquelbecq), de vierde in Leffrinkhoeke (Vlemsch: Laffernhoeke), de vuufde in Bollezeele, de zesde in Hooimille en de zeevenste in Haezebroek. Op de fêestdoagn ku iederêen kennesse moakn me 't Fransch-Vlamsch in ol zyn vormn.

## Externe koppelienge
*Uddern officieeln website
Mathias Sercu

thumb|right|Mathias Sercu

**Mathias Sercu** (22 december 1970, Ardôoie) es nen West-Vlamsche acteur. Ie weunt nu in Gent. J'es gekend van het theoater, TV en film. Neeft ook in 2009 de tvshow Steracteur Sterartiest gewonnen, ne was van int begin e grote favoriet van de kieker.

## Carrière
* Ie es in 1992 ofgestudeerd an het Keunienklik Conservatorium va Brussel.
* Theoater: belangryke rolln in *Macbeth* (NTG, 1999), *Othello* (NTG 2000), *Nachtwake* (2001), *De tramlijn die verlangen heet* (2001, 2003)
* Musical: *Peter Pan* (NTG, 1998), *The Rocky Horror Show* (NTG 2000)
* TV:  Ubi in *Buiten de Zone* (1993, 1995), *Diamant*, *W817*, *Team Spirit I* en *II* (2003, 2005), *Halleluja*, gastrolln in o.a. *Flikken*, *Ons Geluk*, *Recht op Recht* en *Het Geslacht De Pauw en 2021 onder vuur*
* Film: *Ad Fundum* (1993), *Team Spirit I* en *II* (2000, 2003),  en *Iedereen beroemd* (2000).

## Externe koppelienge
*Zyne website
Verênigde Stoaten van Amerika

thumb|Liggienge van de Verênigde Stoatn ip de weireldkoarte
De **Verênigde Stoaten van Amerika** of kortweg **Amerika** es e land in Nôord-Amerika (in 't Iengels: *United States of America*, of kortweg *USA* of zest *US*). 
'n Oofdstad is Washington DC. In Amerika weunn d'r mêer of 330 miljoen menschn. De grotsn e belangrykstn stad is New York.

## Geschiedenisse
't Land is e bitje met e kir egroeid. 't Begost in 1776 toun da 13 kolonies nunder wilnde ofschêen van 't moederland Grôot-Brittannië. In 1783 erkende Iengeland ton oek da 't een apart land wos. 
De 13 stoatn schoovn op na 't Westn en 't land kwam grodder e grodder.
Achter e burgerôorlog (1861-1865) tusschn de zudelikke en de nôordelikke stoatn (over ounder ander de sloaverny) groeide 't land en kwam et ossan moa machtiger. Miljoenn immigrantn (oek uut West-Vloandern) woarn d'r welekommn. Amerika dei mei an 'n Êestn Weireldôorlog en de Twiddn Weireldôorlog, e ze wounn twêe keirs. 
Sedert de joarn '50 is Amerika dé weireldmacht. Êest nog mi Rusland, moa in deze tydn speel et die rolle ollêne. Doadeurn kom et oek da 't in veel landn ni geirn ezien is (peis moa an de aansloagn op de WTC-tôorns).

Moar oek intern ed et, nietegenstoande ze welvoart, vele probleemn te bekampn: vervulieng, racisme, verschil tusschn arme e ryke,...
thumb|<center>Stoatn van de USA

## Bestuur
Amerika is e federoale republiek die steunt ip de groundwet, mi vele macht voe de president die ieder vier joar ekoozn is. Voe 't moment is da Donald Trump, die in januoari 2025 Joe Biden upevolgd et.
D'r zyn politiek gezien moa twêe partyen die echt meitelln: de Democroatn (idder progressif) en de Republiekeinn (idder conservatif). Zyder en de macht in 't Congres: dat is de volksvertegenwôordigieng die bestoat uut de Senoat en 't Uus van Ofgevoardigdn.

## Muntêeneid
In Amerika betoaln ze met Amerikoanse dollars. Êne dollar is 't zelfde gelik 0,8930 euro's (2/05/2019). 'n Dollar es ôok in veel andre landn ter weireld gebrukt om gemakeliker te betoaln of ip reize, surtout in Oazië.

## Nationoale Parkn
Amerika e veel nationoale parkn. Vôorbeeldn dervan zyn de *Grand Canyon*, *Monument Valley*, *Yellowstone* en *Death Valley*.
Kestdag

thumb|<center>Kestboom
**Kestdag** is ne feestdag en de dag woarip da de christnen de geboorte van Jezus Christus viern. 't Volt ieder joare ip 25 december. Den oavend dervôorn wordt *kestoavend* genoemd.

## Geschiedenisse
Volgns de evangeliën moestn Maria en Jozef, de ouders va Jezus, noa Bethlehem om udder te loatn registreern by de bezettiengsmacht, 't Romeins Ryk. De keunieng Herodes oat doar toe beslootn, om de innienge va belastiengn meugelik te moakn. 't Verhoal goat dat olle erbergn vul zoatn en da Jozef toun moa ne stol gezocht eit om in te sloapn omdat ie zag dat Maria ieder moment koste koopn. Jezus zoudt toun geboorn zyn in dien stol.

Het fêest van Kestdag es een typisch vôorbeeld van recuperoatie deur de Katholieke keirke, want vôorn da de christnen da vierdn, wos 't er ol een fêest in die periode. De Germoann vierdn midwinter round 21 december omdat vanof ton de doagn were langer koomn. In de 4de eeuwe eit Constantyn de Grote beslist da Kestdag ip de 25sten december moest volln. Tot toun wos de geboorte va Jezus nie echt belangryk in het christndom.

## Eedndoags gebruk
Oloewel da kestdag voo de christnen nog oltyd van grôot belang es, wordt het olgemêen gevierd in 't Westen, oa je nu gelôvig zyt of niet. Minsn zettn toun mêestol ne kestbôom, eventueel me een keststolleke. Ze versiern udder uus me verluchtienge, zowel binn of buutn. Kestdag eit ôok zyn typische muziek vôortgebrocht, mêestol nogol van meligen oard. Minsn viern kestoavend dikwyls in familieverband en kestdag zelve es nen typische dag om familie te bezoekn. Kestdag es ôok een moment om cadeautjes te geevn an u dierboarn. In sommige landn, lik Amerika weirdn die kadootjes gebrocht deur de Kestman (Santa Claus), een mêer Angelsaksische variant va Sintekloai. 't Es surtoe voo de kommérse da we kestdag nog viern: 't zyn nie vele minsn die nog weetn over wuk dat 't eignlik goat. Vele sjow ip den teevee, buuksje vul frettn, en och here moeder eerde no de wuppe elpn.
25 december

**25 december** is den 359stn dag van 't joar (360stn dag in e schrikkeljoar) in de gregorioansche kalender. 't Volgn nog 6 doagn toet 't ende van 't joar.
## Gebeurtenissn
* 800 - In Rome wordt Karel den Grôotn tout keizer gekrôond deur paus Leo III
* 875 - In Rome wordt Karel den Kletsn tout keizer gekrôond deur paus Johannes VIII.
## Geboorn
* 0 - Jezus van Nazareth, anleidienge tot Kestdag
* 1584 - Margaretha van Oostnryk (1584-1611)
* 1870 - Helena Rubinstein, iprichtster van 't gelyknoamig cosmeticabedryf
* 1899 - Humphrey Bogart, Amerikoanschn acteur 
* 1941 - Guido Reybrouck, West-Vlamsche coureur
* 1943 - Joe Harris, West-Vlamsche zanger
## Gestorvn
* 1898 - Georges Rodenbach (43), Vlamsche franstoalige schryver en dichter
* 1977 - Charlie Chaplin (88), Amerikoansche filmkluchtigoard
* 1980 - Louis Neefs (43), Vlamsche zanger
* 1983 - Joan Miró (90), Spoansche kunstschilder, beeldhouwer, graveur en keramist
* 1989 - Elena Ceaușescu (73), vrouwe van Nicolae Ceauşescu
* 1989 - Nicolae Ceaușescu (71), Roemeenschn dictator
* 1989 - Danny Huwé (46), Vlamsche journalist en nieuwslezer
* 1995 - Dean Martin (78), Amerikoansche zanger en filmacteur 
* 2006 - James Brown (73), Amerikoansche muzikant
* 2016 - George Michael (53), Iengelsche zanger, liedjesschryver en ploateproducer
Stêenvôorde

**Stêenvôorde** (Frans en Nederlands: *Steenvoorde*) es e gemêente in Vrankryk in't Noorderdepartement. 't Ligt in Frans-Vloandern in de Franschn Westoek, teegn De Schreve. Stêenvôorde grenst an de West-Vloamsche gemêente Poperienge (mêer bepoald an de dêelgemêente Woatou) en an de Fransche gemêentn Godsvelde, Eke, Terdegem, Kassel, Oudezele en Winnezele.

Stêenvôorde ligt in't Frans-Vlamsche Outland, benee'n an den westelykn flank van de Wouwenberg. De noame van't dorp verwyst na 't Vlamsche "stêen" en "vôre", wa verwyst noar en oovrsteekplekke. Da komt mè datter in diejn cotée en oude Romeinsche boane liep die illegansn va Bonen noa Keuln liep en ier d'Eybeke (*Ey Becque* in't Frans) overstak.

## Beziensweirdigeedn
* De Sente-Pieterskerke
* De Nôordmeuln uut 1576
* De Drievenmeuln uut 1766. Olletwêe de meulns zyn eklasseerd als istorisch monument.


Image:Steenvoorde.jpg|De Sente-Pieterskerke
Image:Steenvoorde Mairie.JPG|'t Stadhuus
Image:Steenvoorde,_Le_Noordmeulen_(_Fiche_Mérimée_PA00107830).jpg|De Nôordmeuln
Image:Steenvoorde_moulin.JPG|De Drievenmeuln


## Bekende inweuners
* Jean-Noël Ternynck es 'n dichter ebôorn in Stêenvôorde ip 4 januoari 1946
* Iris Mittenaere es Miss France 2016 en Miss Universe 2016. Z'es ebôorn in Rysel ip 25 januoari 1993, mor weunde tout oar achttiende in Stêenvôorde.
Industriezone Gullegem-Môorsele

D' **industriezone Gullegem-Môorsele** es e redelyk grôot industrieterrein met 'n ippervlakte van 147 ha geleegn ip 't groundgebied van Gullegem en Môorsele. Da zyn alletwee dêelgemêentn van Wevelgem. 't Industrieterrein is êen van de drie grootste industriezones van 't arroundissement Kortryk, tôope met 't terrein Heule-Kuurne en Woaregem-Vyverdam, die respectievelik 201,1 hectare en 112,1 ha grôot zin.

't Examencentrum vo je rybewys 't hoaln ligt in 't industrieterrein en redelik wa jonge gastn uut de streke round Gullegem kommn doar oefenen.

Grôte bedryvn ip 't terrein zyn LVD (*den LVD*), Boal Belgium nv, Vanca Belgium nv, Atcomex Company nv, Inter-Tegel, Castellins, Seuropac bvba.

An den overkant van de boane na Môorsele ligt het natuurgebied De Bergelenput.

## Externe koppelienge
*Satellietbeeld van het industrieterrein
Luxemburg

* Luxemburg (land), e land da grenst an Vrankryk, België e Duutsland
* Luxemburg (stad), oofdstad van 't land Luxemburg 
* Belgisch Luxemburg, êen van de vuuf provinsjes van Wallonië (België)
Leonard Lodewijk De Bo

thumb|Leonard Lodewijk De Bo

**Leonard Lodewijk De Bo** (Bevern-Leie, 27 september 1826 - Poperienge, 25 ogustus 1885) wos e West-Vlamschn paster en schryver. En is in 't bezounder ekend voe ze *Westvlaamsch Idioticon*, e verkloarnd wôordnboek va 't West-Vlams. 

## Ze leevn
Leonard Lodewijk De Bo groeide op in Bevern-Leie. E wos ossa 'n rapsn va de klasse. At 'n 14 joar wos, much 'n na 't college in Tielt. Doarachter gienk 'n na 't semenoarie in Brugge. In dien tyd begust 'n nem t'interesseern in 't West-Vlams. 
In 1851 wos 'n paster ewyd en toen blêef 'n mêer of twientig joar lêroare an Sint-Lodewyk in Brugge. Loater va tyd wos 'n paster in Elverdienge, Ruuslee e Poperienge woa dat 'n deekn kwam. In Poperienge goenk 'n ouk dôod. Z'en nem doa nôois hêlegans vergeetn, want 't is nog ossan e stroate na nem vernoemd: de *Deken De Bolaan*.

## Ze werk
* In 1873 kwam et latste dêel uut van ze Westvlaamsch Idioticon: mêer of 28.000 West-Vlamsche wôordn zyn d'r in besprookn
* In 1888, drie joar achter ze dôod, kwam oek nog ze *Kruidwoordenboek* uut, een andere passie van Leonard De Bo.
Rôzebeke (Stoan)

**Rôzebeke** (Nederlands: *Westrozebeke*) es een dêelgemêente va Stoan, in de provincie West-Vloandern. 't Es een redelik landelike plekke, me oungeveer 2200 inweuners. De noame betêkent: 'beke me riet'.

## Geschiedenisse
Rôzebeke es ol een prochie sedert 't joar 950 volgns de overleverienge en in 1066 woarn er schriftelike vermeldiengn va *Rosebeca*. In 1382 wos 't er nen grôotn veldslag tussn het Vlamsche leger va Filip van Artevelde en Filips de Stoutn: Slag by Westrôzebeke. Diene latsten eit gewounn en van de 50.000 Vloamiengn zyn der 20.000 gestorvn. 't Wos 't ende van de macht van de gemêentn en 't begun van 't Bourgondisch tydperk.

## Bezienswoardigheedn
:15px *Kykt noa [[Bouwkundig erfgoed in Westrôzebeke]]*
* 't Bus *[[Keuneleute]]*, ip de grenze va Stoan me Rôzebeke. Willy Spillebeen eit zyne jeugd deuregebrocht in een boerdery an 't bus en 't komt ton ôok vele vôorn in zyn veroaln.
* *Vyverbus*, ne bus va tien ectoarn grôot in eigendom van de Vlamsche Gemêenschap en vry toegankelik.

Ofbeeldienge:Westrozebeke Sint-Bavokerk.jpg|Sint-Bavokerke
Ofbeeldienge:Westrozebeke-Oud gemeentehuis.jpg|Oud gemêent'huus van Rôzebeke
Ofbeeldienge:Westrozebeke Keuneleute.jpg|Bus 'De Keuneleute'
16 juli

**16 juli** is den 197stn dag van 't joar (198stn dag in e schrikkeljoar) in de gregorioansche kalender. 't Volgn nog 168 doagn toet 't ende van 't joar.
## Gebeurtenissn
* 1951 - Leopold III van België abdikèrt

## Geboorn
* 1663 - Richard van Orley
* 1855 - Georges Rodenbach
* 1958 - Sabine de Bethune
* 2001 - Maurice De Bevere, alias Morris
## Gestorvn
* 1342 - Karel I Robert, keunienk van Hongareye en Krowoasje
Bikschôte

**Bikschôte** is e landelikke dêelgemêente van Langemark-Poelkapelle en grenst an Nôordschote, Merkem, Langemark en Zuudschôte-Boezienge.
't Is e gemêentelikke kleuter- en basisschole en 't zyn oek verschillige verênigingen. Tot 1970 wos 't e gemêente op zyn eign.

## Etymologie
't Woapenschild van Bikschôte (of *Bixschoote* gelyk dat et vroeger werd geschreevn) tôogt een omeininge of een beschuttinge (vroeger: *scho(o)te*) nevenst e beke (*bik*).
't Suffix *-scho(o)te* vindn we were in Zuudschôte, Nôordschôte en Oundschôte en is e verwyzinge noar d'outn beschuttingn da je tussn de verschillige landeryen kost werevindn.

## Beist 'n Êeste Weireldoorloge
Bikschôte wos êen van de mêest bevochtn dorptjes beist den *Eestn slag vo Yper* (Êeste Weireldoorloge).
De grotstn slag was ip 21 oktober 1914 toen dat de Duutsche ('t 26ste en 27ste Duutsche Reservekorps) te zessen 's nuchtens noa Langemark trokkn vo were e stik van 't Ieperleekanoal te bezettn. Zudder bestoundn voornamelik uut oungetrainde studentn en ander jounge gasten en zyn en masse afgeslacht gewist deur de Brittn. Op 't Duuts militair kerkhof in Langemark liggen der 3000 Duutsche slachtoffers.

Op de grenze by Zuudschôte ligt 't gehucht Stêenstroate woadat de Duutsche op 22 april 1915 vo den êeste ki gifgoaze ein gebezigd.

## Bezienswoardigeedn
:15px *Kykt noa [[Bouwkundig erfgoed in Bikschote]]*
In Bikschôte is 't er e wandelroute *Het Vredespad* (6 of 10,5&nbsp;km) die in 't têekn van den Êeste Weireldoorloge stoat.

### Sent-Andreaskerke
Beist 'n Êeste Weireldoorloge es d'ôorsprounkelikke kerke hêel vermassakreerd gewist.
In de joaren achter den oorloge en ze z'erbouwd: de Sient-Andreaskerke is gebouwd in de joarn 1922-1924 naar een ountwerp van architect Marcel Hocepied. In 't brandglasroam an de rechterkant kun je 't woapenschild van Bikschôte werevindn. 
De neogotische kerke is e driebeukige allnkerke en is gebouwd in gelige briekn.
Rond de kerk ligt een typisch kerkof met de Kapel Onze Lieve Vrouw van Rust en Vrede.

### Beeuwsaertmeuln
De Beeuwsaertmeuln is een outn windmeuln in de Meulnstroate.
De meuln is gebombardeerd in 'n Êeste Weireldoorloge en is sedert ton nie mi gebruukt. 
Nu zyn z'em an 't restaureern: achter d'ontmantelienge goan z'em hêel erbouwn.

## Europees Kampioenschap Pompoenschietn
Sinds 2004 organiseert de Landelyke Gilde van Bikschôte alle joare in september 't Europees Kampioenschap Pompoenschietn. By dien sport (populair in 't zuuden van deVS, woadat ze 't *pumpkin chunkin* noemn) is 't de bedoeling van n pompoen zo verre meuglik weg te smytn met e katapult of e trebuchet. De ervoaring lêert dat diepgevrozen pompoenn 't verst weg te slingern zyn omda ze nie direk hêel in frut volln.

### Winnoars
*2007: 't Team Bisschop uut Bikschôte zelve met underne katapult *Spiraaltje* me 460 meiters (een nieuw Europees record).
*2006: De KLJ-Langemark me nundern katapult *KaLutJe* me 277,10 meiters.
*2005: 't Team Ypes uut Yper met nundern katapult *Excalibur* me 302,23 meiters (Europees record). 
*2004: 't Team Bisschop uut Bikschôte zelve met nundern katapult *F16*.
1 december

**1 december** is den 335stn dag van 't joar (336stn dag in e schrikkeljoar) in de Gregorioansche kalender. Der volgn nog 30 doagn toet 't ende van 't joar.
## Geboorn
* 1921 - Jean-Léon Huens, Belgischn illustrateur
* 1923 - Maurice De Bevere, alias Morris, West-Vlamsche striptêeknoare
* 1935 - Woody Allen, Amerikoansche filmregisseur en acteur
* 1945 - Bette Midler, Amerikoansche zangeresse en actrice
* 1946 - Gilbert O'Sullivan, Iersche zanger
* 1954 - François Van der Elst, Vlamsche foetballist 
* 1964 - Stijn Meuris, Vlamsche muzikant
* 1971 - Peter Van de Veire, Vlamsche radiopresentateur
## Gestorvn
* 1521 - Paus Leo X (45)
* 1530 - Margaretha van Oostnryk (1480-1530) (50)
* 1633 - Aartsertoginne Isabella (67)
* 1892 - Henri-August De Bruyne (24), West-Vlamsche sergeant 
* 1892 - Jozef Lippens (37), Belgische militair en officier
* 1923 - Virginie Loveling (87), Vlamsche schryfster
* 1994 - Romain Deconinck (78), Vlamschn acteur
* 2004 - Prins Bernhard van de Nederlandn (93)
* 2009 - Ramses Shaffy (76), Hollandsche zanger
1826

1823 - 1824 - 1825 - **1826** - 1827 - 1828 - 1829
't Joar **1826** is 't 26e joar in de 19e eeuwe volgenst de christelikke joartellienge.
## Gebeurtenissn
## Geboorn
*Edwin Toovey, Belgische lithograaf, kunstschilder en aquarellist van Iengelschn ofkomst
;april
*4 - Zénobe Gramme, Belgischn uutviender van de Gramme-dynamo
;september
*27 - Leonard Lodewijk De Bo, West-Vlamsche paster e schryver
## Gestorvn
1885

1882 - 1883 - 1884 - **1885** - 1886 - 1887 - 1888
't Joar **1885** is 't 85e joar in de 19e eeuwe volgenst de christelikke joartellienge.
## Gebeurtenissen
;ogustus
* 31 - Èèste kè Keuniginnedag in Olland
## Geboorn
## Gestorvn
; meie
* 22 - Victor Hugo, Fransche schryver en dichter
;ogustus
* 25 - Leonard Lodewijk De Bo
1886

1883 - 1884 - 1885 - **1886** - 1887 - 1888 - 1889
't Joar **1886** is 't 86e joar in de 19e eeuwe volgenst de christelikke joartellienge.
## Gebeurtenissn
[thumb|De vismarkt in [Blanknberge deur Franz Skarbina (1886)]]
* Stichtienge van de *Koninklijke Academie voor Vlaamse Taal- en Letterkunde* in Gent, initiatief van êeste minister August Beernaert. Sedert de revolutie van 1830 bestound er een academie die officieel twêetoalig was, moa de versloagn wierdn allêne mor in 't Frans ipgesteld.
* 4 april: 't Belgisch kluttergeld krygt twêetoalige inscripties.
* Beeldhouwer Jef Lambeaux makt de Brabofonteine vo de stad Antwerpn
* 28 oktober: ip Liberty Island in d'hoave van New York wordt 't 93 m hoge Vryheidsbeeld (Statue of Liberty) ounthuld. 't Beeld is gemakt deur de Fransche beeldhouwer Frédéric-Auguste Bartholdi en deur Frankryk an de USA geschounkn vo 't 100-joarig bestoan.
## Geboorn
;meie
* 12 - Albert Saverys
;juli
* 31 - Constant Permeke
## Gestorvn
;meie
* 15 - Emily Dickinson
;juli
* 31 - Franz Liszt
Luxemburg (land)

't **Grôothertogdom Luxemburg** is e land van d' Europeesche Unie. 't Legt tusschen België, Duutsland e Vrankryk. 't Land is, a je 't per inweuner bekykt, êen van de rykste ter weireld. D'r weunn à peu près 672.000 inweuners (2024) en 't et een ippervlakte van 2 586&nbsp;km². 'n Hoofdstad is Luxemburg. 'n Nationaaln fêestdag volt op 23 juni.
thumb|left|300px|Ogtekoarte van Luxemburg


## Toaln
D'r zyn drie officiële toalen in Luxemburg: Frans, Duuts e Luxemburgs (Lëtzebuergesch).

## Bekende steedn
Luxemburg, Echternach, Clervaux, Diekirch, Vianden, Esch.

## Polletiek
Luxemburg is, juste lik Belgie, e parlementaire, constitutionele monarchie (nie met e keunienk, mo met e grôothertog).

'n Êestn minister is Luc Frieden.

## Externe koppelienge
* Officiëlen website
22 april

**22 april** is den 112stn dag van 't joar (113stn dag in e schrikkeljoar) in de gregorioansche kalender. 't Volgn nog 253 doagn toet 't ende van 't joar.

## Gebeurtenissn
* 1915: De Duutschers gebruukn vo den êeste ki gifgas (yperiet) in Stêenstroate by Yper

## Geboorn
* 1451 - Isabella I van Kastilië
* 1724 - Immanuel Kant, Duutsche filosoof

## Gestorvn
* 1741 - Mathieu Elias, Frans-Vlamsche schilder
* 1755 - François-Cornil Bart, Fransche marine-officier
* 1945 - Käthe Kollwitz, Duutsche kunstnaresse
* 2022 - Arno Hintjens, West-Vlamsche zanger
Stêenstroate

*Stêenstroate (stroate), een oede stroate deur e deel West-Vlamse gemêentn (Nederlands: *Steenstraat*)
*Stêenstroate (gehucht), e gehucht ip de grenze van Bikschôte en Zuudschôte (Nederlands: *Steenstrate*)
*Stêenstroate (Brugge), e wienkelstroate in Brugge
Loker

**Loker** is e klêne dêelgemêente van 't West-Vlamsche Euvelland, die ligt tusschn de Kemmelberg, 'n Rôonberg en 'n Scherpnberg. 't Weunn ogeveer 500 menschen.

Specioal is de kerke met vier tôorntjes en dus gin grôte torre. In de Godschalkstroate ligt er en oogn Ierschn piet begroavn van uut de grôten oôrlog, majoor Redmond. In Loker zelve is 't er ook e cafeetje die ezô noemt.
## Beziensweirdigheedn
:15px *Kykt noa [[Bouwkundig erfgoed in Loker]]*
Keiem

**Keiem** is e dorpsje in de provinsje West-Vloandern en e deelgemeente van Diksmude. 't Groundgebied ligt teegn den Yzer. Der weunn e grôte 1000 menschn in Keiem.

Ton da beist den Êeste Weireldoorloge de sluuzn in Nieuwpoort woarn open gezet, was e grôot stik van de polders ounder geloopn. E groot stik van de gemeente werd plat geleid beist den oorlog.
## Beziensweirdigheedn
:15px *Kykt noa [[Bouwkundig erfgoed in Keyem]]*
thumb|left|Sint-Niklaaskerke

## Bekende Keiemnoarn
*Michel Pollentier: ex-coureur
*Andy Cappelle: coureur
Nieuw Wulvergems Toneel

Het **Nieuw Wulvergems Toneel** (NWT) is e tonêelgezelschap van amateurs uut Wulvergem (Euvelland). 't NWT is in die streke bekend voe zyn kluchtige opvoeriengn in 't West-Vlams. Ze zyn d'r mei begunn in 1982. Etwien die d'r ol de hêeln tyd by is, is Stef Dehollander, nundern uusregisseur e bewerker.

## Opvoeriengn
* 2008          Mijn Dochter Staat Op Trouwen
* 2007              (uutzounderlik gèn opvoerieng, omda de vrouwe van Stef Dehollander overleedn wos in 2006)
* 2006	 	De Louis-Maryse zal nooit verre gaan        
* 2005	 	Geen Goesting !
* 2004	 	Maison Maboul
* 2003	 	In de Volle bak
* 2002	 	Dat is de puppe
* 2001	 	Kif - Kif !
* 2000	 	Dada
* 1999	    	Zot Zijn Doet Geen Zeer
* 1998		Eentje Voor Jou ?  Eentje Voor Mij !
* 1997		Jef Gaat Voor Ons Geen Commeisjes Nie Meer Doen
* 1996		Een Kluts Kleers
* 1995		Als De Noot Het Hoogst Is ...
* 1994		De Augusta - Affaire
* 1993		Vakantie In Benidorm
* 1992		Ongedekte Sex
* 1991		Schatje, 't Is Ik
* 1990		De Val Van Napoleon
* 1989		Moet Er Geen Zand Zijn ?
* 1988		De Koteletten Hebben Oren
* 1987		Geen Raketten In Wulvergem
* 1986		Hotel Saint - Michel
* 1985		Kamer Te Huur
* 1984		De Huisvrouw Van Het Jaar
* 1983		Een Rare Familie
* 1982		De Sint - Cecileaziekte

## Externe koppelienge
*Officieeln website
François Glorieux

**François Glorieux** (Kortryk, 27 ogustus 1932) es nen eed'ndoagsen West-Vlamse componist, pianist, dirigent en professor in de muziek. In totoal eit ie mièr of 300 weirk'n gemakt.

## Leevn
François Glorieux es geboorn en getoogn in Kortryk. J'eit zyn studies voo piano gedoan an het Koninklijk Conservatorium in Gent. Doarachter eit ie over de hièle weireld ipgetreed'n als solist. Sedert 1977 geeft ie lesse an dazelfde conservatorium, noamelyk koamermuziek, moa ie geeft wok lesse in Yale en in Antwerpn.

Noast lesse geevn es't ie vworol componist gewist, wofdzoakelyk muziekstikk'n voo koperbloazers en slagweirk. In 1962 eit ie in ipdracht va Maurice Béjart voo het *Ballet van de XXste Eeuw* het stik *Movements* gecomponeerd. Loater eit ie wok composities gemakt voo het *Koninklyk Ballet van Vlaanderen*, et *Nederlands Danstheater* en het (Amsterdams) *Nationaal Ballet*.

Een andere belangryke bezigheid va François Glorieux wos dirigeren, en j'eit over de hièle weireld geweirkt: Amerika, Lond'n, Tokyo, Kiev, Mainz, Berlin, München, Keuln, Parys, Genève,...

Der es nen boek over zyn leevn verskeenn in  2005: *François Glorieux - een leven voor de muziek*.

## Prizzn
* In november 2002 es't ie tot Kortryks ièreburger gekoozn.
1932

1929 - 1930 - 1931 - **1932** - 1933 - 1934 - 1935
't Joar **1932** is 't 32e joar in de 20e eeuwe volgenst de christelikke joartellienge.
## Geboorn
;ogustus
* 27 - François Glorieux
;december
* 30 - Willy Spillebeen
## Gestorvn
;juni
* 6 - Omer Verschoore
* 12 - René De Clercq
862

859 - 860 - 861 - **862** - 863 - 864 - 865
't Joar **862** was e geweun joar die begost ip e dunderdag in de Julioansche kalender.
## Gebeurtenissen
thumb|Viking Rurik goat an land by Staraya Ladoga
* Boudewyn I wordt groaf van Vloandern.
* De Varjoagers of Varangiërs (Vikings uyt Scandinavië), oender leidinge van Rurik, e Vikinghoofdman, arriveern in Staraya Ladoga. Ze bouwn een handelsnederzettinge by Novgorod (nu Rusland) en stichtn de Rurik-dynastie.
* Keunink Lotharius II probeert van zyn vrouwe Theutberga te schei'n vo te kunnen trouwn mè zyn maîtresse Waldrada. Dat is gelukt deur heur valschelik te  beschuldign van incest. Met de steun van zyn broere, Lodewyk II van Italië, geevn de bisschoppen van Keulen en Trier hem toestemminge vo t' hertrouwn binst e synode in Aken.
* moarte - Vikings oender leidinge van Wieland wordn in een hinderloage gelokt deur de Frankn en zitten vaste by de Trilbardou-brugge (Nôord-Vrankryk). Wieland gèeft hem over an keunink Karel de Kletsn en bekêert hem toet 't christndom.
* De 16-joarige Lodewyk den Hakkeloare, den oudste zeune van keunink Karel de Kletsn, wordt benoemd toet gouverneur van Neustrië en groaf van Meaux.
* Êerste schriftelike vermeldingn van de Russische steedn Belozersk, Murom en Rostov.
## Geboorn
* Xi Zong, keizer van de Chineesche Tangdynastie  (gest. 888)
## Gestorvn
* 13 april - Donald I, keunink van Schotland
* 2 juli - Swithin (62), bisschop van Winchester
* Lupus Servatus, Frankischn abt
Lacrimosa

thumb|<center>Tilo Wolff

**Lacrimosa** is ne symphonic metal groep die in 't begun een êenmansproject was round zangre/componist Tilo Wolff. Sinds 1995 is 't er e vrouwe bygekomn, Anne Nurmi. Ze weunn in Zwitserland. Ol undre tekstn zyn in 't Duuts, ip eu poar nummers noa. G'eit 't er ôok e poar in 't Ingels of Fins.

## Discografie
### Volledige ploatn
* 1991 - Angst (CD/LP) 
* 1992 - Einsamkeit (CD/LP) 
* 1993 - Satura (CD/LP) 
* 1995 - Inferno (CD/DLP) 
* 1997 - Stille (CD/DLP) 
* 1999 - Elodia (CD) 
* 2001 - Fassade (CD) 
* 2003 - Echos (CD) 
* 2005 - Lichtgestalt (CD)
* 2009 - Sehnsucht
* 2012 - Revolution
* 2015 - Hoffnung
* 2017 - Testimonium
* 2021 - Leidenschaft
* 2022 - Leidenschaft, Pt.2

### Compiloaties
* 1998 - Live (dubbelCD) 
* 2002 - Vintage Classix (7LP)
* 2007 - LICHTJAHRE (Live 2CD)

### Singles
* 1990 - Clamor (MC) 
* 1993 - Alles Lüge (CDS) 
* 1994 - Schakal (CDS) 
* 1996 - Stolzes Herz (CDS) 
* 1999 - ALLEINE ZU ZWEIT (CDS) 
* 2001 - DER MORGEN DANACH (CDS) 
* 2002 - DURCH NACHT UND FLUT (CDS) 
* 2002 - DURCH NACHT UND FLUT - SPECIAL EDITION (CDS) 
* 2005 - LICHTGESTALTEN (EP) 

## Videografie
* 1995 - THE CLIPS (VIDEO) 
* 1998 - THE SILENT CLIPS (VIDEO) 
* 2000 - THE LIVE HISTORY (VHS/DVD) 
* 2005 - Musikkurzfilme (DVD)
* 2007 - Lichtjahre (DVD)

## Externe koppeliengn
* Officieeln website
* Lacrimosa Forever Official Mexican Fanclub
* Lacrimosa Chile | Official Chilean Fanclub
* bloody-harlekin.com — The Lacrimosa Fanclub
Patrick Lefevere

[thumb|Patrick Lefevere op de [Belcanto Classic 2006]]

**Patrick Lefevere** (Môoslee, 6 januoari 1955) es ne vroegern coureur, die surtout bekend es gekommn als sportdirecteur va grôte ploegn lik Mapei (joarn '90) e Quick·Step-Davitamon (nu Omega Pharma Quick·step). Oender zyn leidienge rêedn en ryn d'r bekende coeureurs lik Johan Museeuw, Tom Boonen, Michele Bartoli, Paolo Bettini e Frank Vandenbroucke.
Patrick Lefevere es anno 2006 ôok vôorzittre van Verenigienge van Internationoale Profploegn en lid van d'UCI-comisje tegen dopinge.

Patrick Lefevere duft oltemets stravve uutsproakn doen. Latst ètn Tour-winnoare Floyd Landis uutgemakt achter zyn vermêend dopinggebruuk.

In januari 2007 komt er een reke artikels uut in de gazette Het Laatste Nieuws woarin da Lefevere zwoar beschuldigd es van 't organiseern van dopinge by zyn coureurs. 
Lefevere start 'n zoake vo 't gerecht tegen de gazette. 't Verhoal angt met oakn en ôogn an mekoar en stoat vul met leugens, zegt ie.

## Profcarrière als coureur
* 1976: by Ebo - Cinzia
* 1977: Ebo - Superia
* 1978 en '79: Marc Zeepcentrale - Superia

**Overwinniengn**
* 1975: 4de etappe Olympia's Tour (by de liefebbers) 
* 1976: De Panne; Merelbeke 
* 1977: Gullegem; Maaslandse Pyl 
* 1978: Kuurne-Brussel-Kuurne; 4de etappe Rounde van Spanje; Westrozebeke
* 1979: Omlôop van de Grensstreke

## Carrière als ploegleidre
Olverwege 't sezoen '79 stopte Lefevere als coureur en wierd adjunct-sportdirekteur by de ploeg woa dat ie koerste, Marc Zeepcentrale.
Je lêert de stiel als adjunct van Walter Godefroot bij Capri-Sonne en Lotto. 
Je wordt ploegleidre by Mapei - GB, da loatre Mapei - Bricobi en Mapei - Quickstep wordt.
Doarachter begunt ie als manager van Quickstep - Davitamon.

## Externe koppelienge
* Patrick Lefevere up De Wieler Site

## Bronn
879

876 - 877 - 878 - **879** - 880 - 881 - 882
't Joar **879** is 't 79e joar in de 9e eeuwe volgenst de christelikke joartellienge.
## Gebeurtenissn
*Boudewyn den Kletsn wordt groaf van Vloandern
## Geboorn
;september
*17 - Karel III van West-Francië
## Gestorvn
*Boudewyn I van Vloandern
;april
*10 - Lodewyk den Hakkeloare
889

886 - 887 - 888 - **889** - 890 - 891 - 892
't Joar **889** is 't 89e joar in de 9e eeuwe volgenst de christelikke joartellienge.
## Geboorn
*Arnulf I van Vloandern (*Arnulf den grôotn*)
## Gestorvn
918

915 - 916 - 917 - **918** - 919 - 920 - 921
't Joar **918** is 't 18e joar in de 10e eeuwe volgenst de christelikke joartellienge.
## Gebeurtenissn
*Arnulf I van Vloandern (*Arnulf den Grôotn*) wordt groaf van Vloandern
## Geboorn
## Gestorvn
;september
*10 - Boudewyn II van Vloandern
;december
*23 - Konrad I van Oost-Francië
1278

1275 - 1276 - 1277 - **1278** - 1279 - 1280 - 1281
't Joar **1278** is 't 78e joar in de 13e eeuwe volgenst de christelikke joartellienge.
## Gebeurtenissn
* Gwyde van Dampierre wordt groaf van Vloandern
## Geboorn
## Gestorvn
Verdinaso

thumb|Embleem van et Verdinaso
't **Verdinaso** wos e bewegieng in België in 't interbellum, opericht deur Joris Van Severen. Verdinaso is de ofkortieng va Verbound van Dietsche Nationaal Solidaristen. 

## Corporatisme e fascisme
Achter 'n Êestn Weireldôorlog aj overol in Europa extreme partyen e bewegiengn, zowel aan de lienkse of de rekse kant. 't Verdinaso is opericht op 6 oktober 1931 en wilde de moatschappy en de stoat ommevormn tout e corporatistiesch gehêel. Doarin is de bevolkieng ounderverdêeld ol noargelang nunder economischen groep da ze vertegenwôordigen. Doamei stoat 't corporatisme regelrecht tegenover e parlementair systêem woarin da 't volk ze verkooznn zelve kiest. Bovendien ad et corporatisme van 't Verdinaso ouk e fascistieschn inslag. Ni ollêne werkgevers e werknemers, moar ouk leedn van de (rekse) party zou'n ottomatiesch kunn zeteln in 't wetgevend orgoan.

## Van anti-Belgie na Dietsland
Et Verdinaso ad oek e specifiek lokoal programma. In 't prille begun woarn ze anti-België, moa sedert de *Nieuwe Marsrichting* (14 juli 1934) veranderde sterke man Van Severen zyn plan: e wilde toet e verênigieng kommn tusschn Belgie, Olland, Frans-Vloandern e Luxemburg. Doamei verlôor 't Verdinaso oek voor e grôot dêel ze sympathie by de traditionele Vlamsche Bewegieng.

Oek ol wos Van Severen pro-Hitler, toch dei 'n geirn z'n eigen goeste. Toet op e punt zelve dat Nazi-Duutsland voelde da 't Verdinaso e kracht wos da ze ni kostn controleern. In 1941 e Duutsland toen ook bevooln om 't Verdinaso te fusioneern me de VNV. Da was 't ende van 't Verdinaso.
Marseille

**Marseille** es en oavnstad in 't zuudôostn van Vrankryk, 't es d'n ôofdstad van't departement Bouches-du-Rhône en ôok van de regio Provence-Alpes-Côte d'Azur. Marseille zelve telt mêer of 800.000 inweuners en es doamee d'n twidd'n grôotstn stad van Vrankryk, mor in de wydere agglomeroasje weun'n der zekers 1,7 miljoen mienschn.

## Geschiedenisse
Marseille is gesticht gewist deur de Griek'n in 600 v.C. en noemde ton *Massalia*. 't Was in dien tyd e vrêe belangryke stad totdan ze spel kreegn me Julius Caesar, die under zelfstandighied afpaktige. In de middelêeuwn es Marseille bezet gewist deur verschilligte volkern, en z'add'n ôok nog ne kêe miserie mè islamitische piroatn. 't Es mor vanof 1481 da Marseille by Vrankryk kwam.
thumb|left|Den oude hoavn van Marseille
Vandoage is Marseille gekend als een explosieve stad. Da begost ol in de 19e eeuw toen da Marseille populair kwam by kunstenoars, toeristn, intellectueeln en avonturiers, en 't zoatn bovndien veel légionairs (zwoare gastn dus), omda Marseille den toegank noar de Fransche kolonies in Nôord-Afrika wa. De latste joarn e Marseille vree vele last gehad van verloederinge, ma 't bluft nog alsan een vrêe belangryke en populaire stad.

## Attraksjes
Marseille es vôoral gekend vo:
* 't platselyke teetn (bouillabaise en andre visgerechtn)
* voetbol (Zinedine Zidane es van doare en Olympique Marseille es nog olsan de populairste ploeg in Vrankryk)
* toerisme (surtout in de Provence)
* joungerncultuur (platselyke hiphop, de film Taxi,...)
* zêpe (oek te vin in wosverzachter)
Freddy De Vadder

**Freddy De Vadder** es e pseudoniem va *Bart Vanneste* (Rekkem), nen West-Vlamsche kluchtigoard.  

Freddy is e zwoarn gast. En is gekend vo ze stravve uutspraken, e zupt d'êne pinte achter d'ander, en e smôort lik e ketter. Lik veel kunstenoars uut de West-Vloanders is 't ie veruusd no Gent (volgens dat ie zelve zegt in de Sleepstroate, woadat er surtout Turkn weunn).

## Biografie
Freddy De Vadder es gelik zoveel West-Vlamsche komiekn ountdekt in *Studio Kafka*, e programma op Studio Brussel, in 1995. Loater, in 2001, won't ie Humo's Comedy Cup me de show “Wa sta ‘k ik ier eigenlyk te doen?”. Met dien show, en me den ipvolger “Goe marchandizze!” speelt ie in hêel Vloandern. 
Ie eit ôok een groepke ipgericht "De Bende van Miènde", woarmee dattie ounder andere in 2003 ip Folk Dranouter in de biertente ipgetreedn eit. Loater kwam de show *Gearrangeerd*. Voo de moment treedt ie ip me de show *Icoon*.

## Typischen parlée
* "Mo gow zeg, kiszakken."
* "Wuk?!"
* "Machtig!"
* "Baffe, ip je muule"
* "E schône prente"
* "Dikke pisse"

## Externe koppeliengn
* Zyne website
*  Freddy in e reclamefielmtje voe Canvas
Sint-Jozef (Ooglee)

thumb|Hôoglee (I), Gits (II), Sleihoage (III) en de Gête (IV)
**Sint Jozef** of **De Gête** (De Geite) is e gehucht in de Belgische gemêente Ooglee. 't Gehuchtje ligt tusschn Kortemark en Stoan. 't Et mo twêe stroatn, twêe nieuwe wykn en zyn eign parochje, genoemd noa den heilige Jozef. 

De noame zoudt ofkomstig zyn van e vroeger café in de wyk. 't Café noemde 'De rots van Gaëta', wat da verbasterd is noa 'De roste gête'. 

Ge kunt er de bekende Gêtetoartn koopn, e sôorte confituretoartn.  

## Informasje

* Postcode = 8831
* Meer dan duusd inwoners

## Beziensweirdigheedn
* De Sint-Jozefskerke,  e  neoromoans kerksje uut 1862. 
* Boerhof De Gunst
* D' oude stoasje Sint-Jozef

Ofbeeldienge: Dorp De Geite.jpg|Center van De Gête met de Sint-Jozefskerke
Ofbeeldienge: Hoeve De Gunst woonhuis.jpg|Boerhof De Gunst
Ofbeeldienge: Oud stationsgebouw Sint-Jozef 1.JPG |Oude stoasje Sint-Jozef

* De Bedelaar (standbeeld)
* Chiro ‘t Geetje

## Evenementn
*De jounge gastn kunn in 't weekend noa Chiro 't Geetje goan
*Gêtefêestn (half juli)
*Aspikot (half februari)
*Livinus kermesse (half november)
E poar bedryvn en wienkels in De Gête zyn: Devooght bvba, Zakenkantoor Marc Hillewaere Crelan, café: 't Hof van Commerce, bakkerie Logghe en bakkerie De Geite.

De Gête it wok bekende inwoners zoals de gastn van 8831 Balls [bekend Yutube kanoal]

## Bekende inweuners
*Omer Karel De Laey is up de Gête gebôorn.

## Externe koppeliengn
*Dorp in overgangsfase door komst nieuwe woonwijken
*Foto van e Geytetoarte
Monokini

thumb|Ne monokini

Een **monokini** is de benoamienge die egeevn is an vromenschn allene moar een broekstje anenn. De noame verwyst nor êen (mono) in te plekke van twêe (bi). Vôordeel van da système is da vo de vrouwn gemakkeliker omda ze zo byna overal kunn bruunn, oek de nie bedekte borstn. 

De monokini is in België ountstoan in de vroege joarn tachntig en is ingevoerd uut de warme landn lik Spanje en Grieknland. Doa mochtn de vrouwn al styf lange in under broekstje an 't strand liggn. Een poar vrouwn voundn da da ier ook wel mocht ingevoerd wordn en giengn ook aan nuze strandn in under broekstje liggn. In Olland mocht dadde al lange. 

In Zeebrugge zyn d'r in 1979 enigte van die upstandeliengn upgeschreevn deure de politie, en de deze moestn vo de rechtbank kommn wegens openboare zedenschennisse. De rechter vound doar niks verkêerd an en stound toe dat an de Vlamsche Kust der mocht gezund wordn in monokini. Van toun of wierd der vele gebruuk van gemakt. Sedert de wisselienge van d'eeuwe in twêeduusdenêen, zien we da 't gebruuk van de monokini 'n bitje an 't vermindern is.
Alpaca

Den **alpaca** (*Vicugna pacos*), wok wel nen berglama ghenoemd, is een soorte lama die voornkomt in de bergn van den Andes in Zuud-Amerika. Die bêeste is lid van de kemelfamilie en is nauwe verwant an de beter gekende lama.

## Uuterlikke kenmerkn
Den alpaca is een stik klinder of de lama. Ze zyn olletwee olve wilde getemde beestn die familie zyn van de wilde guanaco. D'r zyn menschen die zeggen dat een alpaca een kruuschinge zou zyn tusschen een lama en een vicuña.

Alpaca’s en klene koptjes, een gespleten bovenlippe en grote puntoorn. Under lichaam is slank en z'en een lange nekke. Z'en lange beenn en een korte steirt. Den alpaca bestoat in tweeëntwientieg verschillende kaleuren van vel lik zwart, grysd, wit, bruun voe der moa een poar te nomeern. Ze wegen oungeveer tusschn de vuvenviftig en vuventsestig kilo. Ip under schoern zyn ze tusschn de tnegentig en ounderdenvuuf santimeter oge binst dat de lengte van under lyf tusschn de meter twientig en de twèè meter viftiene is.

## Alpaca's in de geschiedenisse
't Oudste overbluufsel van die gewaldige beestn dateirt van oungeveer duusd joar vo de grote pyramide in Gizeh. D'edele Inca's demonstreirden under rykdom mei 't aantal alpaca’s dan z'aan en deur under schône kostuumn in alpacawulle. De commercie in alpacawulle, oungeveir tweiduusd joar achter danze de grôte pyramidn gemakt ein, creëerde een bloeiende economie in Peru. Die gewaldige beesten zorgdegen duuzende joarn voe voorspoed en rykdomme voe under Inca boazetjies, toe dan in de zeventienstn eeuwe de Spanjoars den boel kwaamn bezettn.

D'Inca's zochtn beschermienge teegn de Spanjoars in de bergen van den Andes. Tewyle pakten z'een poar van under weirdevulle beestn mee. Aan ze da niet moetn doen woarn der nu verzekers gin alpaca’s overe.

## Onderoud en voortplantienge
Die beestn zyn gemakkelik t'oudn. Ter zyn d'r die under persoonlikeid omschryvn ols warme, vriendelik en zochte van oard. De sarme van die mysterieuze beestn was een goed bewoard secreet, moa nie voe een poar menschn die 't vorrecht aan voe zo’n schat t'ein. Een alpaca leeft viftiene toe vuventwientig joar, ter zyn uutzounderingn van dertig joar. De vrouwelikke beestn zyn vruchtboar toe an under zestien joar. In den Andes is 't deksiezoen van ogustus toe september. Den alpaca krygt oungevèèr olle aalf moandn een kria (alpacajoeng) da by de geborte zeevn toe neegn kilo weegt.

## Weunomgevienge
Alpaca’s zyn kuddebeestn die in 't wild leevn ip een oogte van viere à vuufduusd meetr. Den alpaca eet een dikke veste voe 't koude klimoat van den Andes te kunn overleevn. Z’n lange nekke is utermoate geschikt voe belagers ip te spôorn tusschn de rotsige kantn van den berg. Den alpaca is een erbivôor. Z' eetn gas, kruudn, struukstjes en boomn. Deur specioale magesoppn ka de beeste toe 't viftig percent meer voedingsstoffoasie ippakkn of een schoap, woardeure dat et beter kad overleevn ip een magere wee. In 't wild is een alpaca de prooie van poema's, panters en andere vleeseters.

Deur d'invasie van de Spoansche conquistadores was den alpaca oast uutgestorvn in Zuud-Amerika. Den dag van vandage leven der were zo’n drieënolf miljoen beestn in 't wilde.
Ingrid Seynhaeve

**Ingrid Seynhaeve** (Mêende, 28 juni 1973) es een West-Vlams topmodel.

## Carrière
Ingrid Seynhaeves carrière begoste toen dat ze in 1991 de wedstryd Elite Look of the Year won. Sedertdien eit ze ol veel dingn verwezenlikt. Z'es model gewist vo *Guess Clothing*, *Ralph Lauren* en de bikinilyne *Victoria's Secret*. Z'eit ôok in de bikinispecial van et weireldvermoarde *Sports Illustrated* magazine gestoan, in 1995, en ip de cover van *Elle*, *Amica* en *Shape*. Ze liep modeshows va Michael Kors, Carolina Herrera, Nicole Miller, Elie Saab, Victoria's Secret, Bella Freud, en Bill Blass.

## TV
Ingrid Seynhaeve wos de spilfigure in et programma 'Topmodel' ip Kanaal 2 in 2007, woarin dat er zôgezei een ipvolgster van eur weirdt gezocht.

## LINKS
*  Official Website